cyanic-selkie/wikianc huggingface dataset:
Ibn al-Haytham
Ibn al-Haytham var arabískur stærðfræðingur sem var uppi fyrir um 1000 árum. Hann fæddist árið 965 í Basra í Írak, en hann dó svo í kringum 1040. Hann hóf vinnu sína í Kaíró, Egyptalandi, en hún var að afrita vísindaleg rit, en þar lærði hann eflaust mikið um vísindin. Al-Haytham var á latínu kallaður Alhazen eða Alhacen. Ibn varð frægur fyrir bækur sínar um ljósfræði. Þær fjölluðu um það hvernig ljós endurkastast mismunandi af mismunandi flötum, hvernig augað býr til mynd og margt fleira.
Reyndar var Haytham ekki bara stærðfræðingur, hann var einnig verkfræðingur, stjörnufræðingur, stjörnuspekingur og margt fleira tengt náttúruvísindunum.
Ljósfræði
Eins og áður kom fram er bók Haythams, sem heitir Book of Optics á ensku, líklega þekktasta verk hans. Hann skrifaði öll sjö bindin á árunum 1011 – 1021 þegar hann var í stofufangelsi í Kaíró. Ibn hafði áður átt að finna lausn til að stjórna flæði Nílar. Þegar hann fann út að það var ógjörningur þóttist hann vera brjálaður til að sleppa við harða refsingu. Það er sem sagt ástæða stofufangelsisins þar sem hann skrifaði eitt virtasta rit sitt, Bókina um ljósfræði, sem varð einn mesti áhrifavaldur í sögu eðlisfræðinnar. Ljósfræðibókin samanstóða af kerfisbundnum tilraunum og stærðfræðilegum sönnunum. Það var svo allt útskýrt ítarlega í vönduðu ritmáli. Latínska útgáfan átti seinna eftir að hafa mikil áhrif á komandi heimspekinga. Bókinni var þó ekki sýnd mikil athygli utan Egyptalands fyrr en stærðfræðingurinn Muhammad Al-Farisi gaf bókinni góða umsögn á 13. öld. Vegna velgengni bókarinnar og áhuga Ibns á ljósi hefur hann verið kallaður faðir ljósfræðinnar (e. the father of optics). Bókin hjálpaði mönnum við framfarir í augnlækningum og augnskurðaðgerðum þar sem hún lýsti í fyrsta skipti nákvæmlega því sem er að gerast í augunum og hausnum á okkur þegar við horfum eitthvert. Hann var fyrsti vísindamaðurinn til að segja að augun búa til mynd í heilanum, ekki í augunum sjálfum. Eins og áður kom fram þá sýnir bókin rétt líkan sjónarinnar, hvernig hún virkar. Fólk í gamla daga hélt nefnilega að augun sendu stöðuga ljósgeisla út frá sér og sæu þannig en í bókinni var útskýrt að augun skynja endurkastað ljós. Bókin inniheldur einnig fullkomna formúlu yfir lögmálin um endurkast ljóss og nákvæmar rannsakanir á ljósbrotum (hvernig ljós skín mismunandi þegar að það er brotið upp). Vísindalegar aðferðir Sagnfræðingar segja hann frumkvöðul nútíma-vísindalegra aðferða. Mjög lítill munur var á hans aðferðum og þeim sem notaðar eru í dag. Ibn al-Haytham
1.	Taka eftir, fylgjast með.
3.	Tilgáta um lausn vandanns mynduð.
4.	Tilraun er gerð til að kanna gildi tilgátunnar.
Nútíminn
1.	Ráðgátan er skilgreind.
2.	Upplýsinga er aflað um ráðgátuna.
3.	Tilgáta er sett fram.
4.	Tilraunir eru gerðar til þess að kanna gildi tilgátunnar.
5.	Gögn eru skráð og brotin til mergjar.
6.	Niðurstöður eru settar fram.
Fyrirmyndir Haythams hafa að öllum líkindum verið þeir Ptolemy og Euclid. Ptolemy var grískur/egypskur stærðfræðingur, landafræðingur, stjörnuspekingur og stjörnufræðingur, en hann fæddist árið 83 e.k. og lést 161 e.k. Hann Euclid var grískur stærðfræðingur sem lagði áherslu á rúmfræði og var uppi á árunum 323-283 f.kr. Rúmfræðin var Ibn al-Haythams sterka hlið. Hún var viðfangsefnið þar sem mest af skrifum hans hafa endst til nútímans og hann hefur verið virtastur fyrir. Hann var einn af þeim fyrstu til að leysa ýmsar stærðfræðitengdar ráðgátur í grískri stærðfræði, bæði í grunn- og framhaldsstærðfræði. Ibn gerði margt annað en að skrifa bókina um ljósfræði. Hann skrifaði u.þ.b. 200 bækur en reyndar hafa aðeins 50 haldið út til dagsins í dag. Hann var fyrsti músliminn til að aðhyllast sólmiðjukenningunni. Í Írak, fæðingarlandi sínu er hann mjög virtur sem og annars staðar, eða hvað er maður þegar maður er kominn inná íraska dinarinn (sem er peningurinn í Írak)?
Ályktarorð
Svo við sjáum að Ibn al-Haytham var ekki bara stærðfræðingur, heldur líka náttúrufræðingur á mörgum sviðum. Hann varð frægur fyrir að skrifa brautryðjandi bækur um ljósið og margt (ef ekki bara allt) tengt því. Hann setti fram vísindalegar aðferðir og í dag eru notaðar næstum alveg sömu aðferðir og hann skrifaði niður. Hann var fyrsti maðurinn til að leysa ýmis stærðfræðitengd vandamál en hann var mjög góður í rúmfræði. Honum tókst, fyrstur manna, að lýsa hvernig augun í okkur vinna saman við heilann til að búa til mynd sem við sjáum.
Motur
Motur var einhverskonar höfuðdúkur (kvenna). Um motur er fátt vitað enda er hann ekki nefndur í íslenskum sögum öðrum en Laxdælu og er honum því stundum lýst sem höfuðbúnaði kvenna úr hvítu lérefti:
Hoya somadeeae
Hoya somadeeae er fjölær jurt í vaxblómaættkvísl. Útbreiðslan er á Taílandi.
Greiðslumáti
Greiðslumáti eða greiðsluaðferð á við þá aðferð sem notuð er til að millifæra ákveðna upphæð peninga frá einum aðila til annars. Helstu greiðslumátar í dag eru reiðufé, það er að segja peningaseðlar og myntir, og greiðslukort, annaðhvort debet- eða kreditkort. Í sumum löndum eru ávísanir enn þá víða í notkun, sem dæmi má nefna Bandaríkjum og Frakklandi.
Stúart-endurreisnin
thumb|right|[[Belton House í Lincolnshire er dæmi um enskan endurreisnarstíl í byggingarlist]] Stúart-endurreisnin eða endurreisn konungdæmis í Englandi (enska: Restoration) er í sögu Englands heiti á valdatíð síðustu tveggja konunga Englands af Stúartættinni; Karls 2. 1660 til 1685 og Jakobs 2. 1685 til 1688. Á þessum tíma blómstraði veraldleg menning á Englandi, undir áhrifum frá Hollandi og Frakklandi, en áður hafði hreintrúarstefna verið ríkjandi í menningarlífinu á tímum Enska samveldisins sem bannaði meðal annars leikhús og fordæmdi veraldlegar bókmenntir. Endurreisnartímabilinu lauk með Dýrlegu byltingunni þegar Vilhjálmur Óraníufursti rændi völdum á Englandi.
Breiðárlón
Breiðárlón er lón við rætur Breiðamerkurjökuls. Úr lóninu rennur á til Fjallsárlóns við rætur Fjallsjökuls og þaðan fellur vatn í Fjallsá til sjávar. Breiðárlón myndaðist þegar Breiðamerkurjökull tók að hopa um og fyrir miðja 20. öld.
Listi yfir lyngrósategundir
Þessi listi yfir lyngrósategundir inniheldur tegundir í ættkvíslinni Rhododendron sem er plöntuætt í Ericaceae. Allt eftir því hver skrifar, þá geta verið frá 800 til yfir 1.100 villtar tegundir. Langflestar tegundir Rhododendron eru ættaðar frá austurhluta Himalajafjalla og suðaustur Tíbet, ásamt eyjum Java, Súmötru, Borneó, Nýju-Gíneu og Filippseyjum. Hinar eru dreifðar víða um norðurhvel, með frekar litla stofna, þar á meðal á Japan, norðvesturhluta Norður-Ameríku, Appalasíufjöllum og Kákasusfjöllum.
A
thumb|[[Rhododendron arboreum]] thumb|right|[[Rhododendron atlanticum]] thumb|right|[[Rhododendron austrinum]]
B
thumb|right|[[Rhododendron bureavii]]
C
thumb|[[Rhododendron calendulaceum]] thumb|right|[[Rhododendron canadense]] thumb|right|[[Rhododendron capitatum]]
D
thumb|[[Rhododendron decorum]] thumb|right|[[Rhododendron degronianum]]
F
thumb|right|[[Rhododendron ferrugineum]] thumb|right|[[Rhododendron fuyuanense]]
G
thumb|right|[[Rhododendron groenlandicum]]
H
thumb|[[Rhododendron hippophaeoides]] thumb|right|[[Rhododendron hyperythrum]]
I
thumb|right|[[Rhododendron impeditum]]
L
thumb|[[Rhododendron luteum]]
O
thumb|right|[[Rhododendron occidentale]]
P
thumb|right|[[Rhododendron periclymenoides]] thumb|right|[[Rhododendron prunifolium]]
S
thumb|right|[[Rhododendron schlippenbachii]] thumb|right|[[Rhododendron spinuliferum]]
T
thumb|[[Rhododendron tomentosum]]
V
thumb|[[Rhododendron vaseyi]]
W
thumb|[[Rhododendron wadanum]]
Y
thumb|[[Rhododendron yedoense var. poukhanense]]
Mykjuflugur
Mykjuflugur (skítflugur eða skarnflugur) (fræðiheiti: Scathophagidae) er lítil ætt flugna. Nafn þeirra er ekki réttnefni nema fyrir nokkrar tegundir ættarinnar, þekktust af þeim S. stercoraria sem er ein algengasta flugan á norðurhveli jarðar.
Araucaria cunninghamii
Araucaria cunninghamii er tegund af barrtrjám sem vex í Ástralíu og Nýju-Gíneu. Það verður um 60 m hátt.
Kerlingarskarð
Kerlingarskarð er skarð í Snæfellsnesfjallgarði, í um 310 m hæð yfir sjávarmáli. Um skarð þetta hefur lengi legið einn af þremur fjallvegum sem farnir eru yfir fjallgarðinn og liggur þessi vegur, sem nú er í litlu viðhaldi og einungis fær stærri bílum, milli Helgafellssveitar norðan á nesinu og Miklaholtshrepps að sunnanverðu. Hinir tveir liggja yfir Fróðárheiði og um Heydal. Líklegt er að nafnið á skarðinu sé dregið af stökum steindrangi all háum, sem ber við loft þar sem hann stendur í öxl Kerlingarfjalls austan við veginn og heitir Kerling. Segir sagan að þar fari tröllskessa er orðið hafi að steini og sé hún með silungakippu á bakinu.
George McGovern
George Stanley McGovern (19. júlí 1922 – 21. október 2012) var bandarískur sagnfræðingur og stjórnmálamaður sem sat um árabil á Bandaríkjaþingi, fyrst á fulltrúadeildinni og síðan á öldungadeildinni fyrir Suður-Dakóta. McGovern var frambjóðandi Demókrataflokksins í forsetakosningunum 1972 á móti Richard Nixon en galt þar eitt versta afhroð í bandarískri stjórnmálasögu og hlaut aðeins sautján kjörmenn á móti 520 sem Nixon hlaut.
Æviágrip
George McGovern fæddist þann 19. júlí árið 1922 í Suður-Dakóta og var sonur meþódistaprests af skoskum ættum. Hann gekk í skóla í Mitchell fram að tvítugsaldri en skráði sig þá til þjónustu í bandaríska flughernum. Í seinni heimsstyrjöldinni stýrði McGovern sprengjuflugvélum af gerðinni B-24 og flaug alls 35 árásarferðir. Í þeirri þrítugustu var vél McGoverns skotin niður en honum tókst að nauðlenda henni á eyju í Adríahafi. McGovern var sæmdur æðsta heiðursmerki Bandaríkjahers og lauk þjónustu sinni undir lok stríðsins árið 1945.
Að lokinni herþjónustu hóf McGovern nám í Dakota Welseyan-háskólanum og lauk þar BA-prófi í sagnfræði með ágætiseinkunn. Hann útskrifaðist árið 1949 með mastersgráðu frá Northwestern-háskóla í sagnfræði og stjórnvísindum. Hann vann síðan í fjögur ár sem prófessor við Dakota Welseyan og vann að doktorsritgerð sem hann varði síðar við Northwestern-háskólann. Árið 1945 gekk McGovern í Demókrataflokkinn. Á meðan hann vann við Welseyan-háskóla var hann ráðinn sem framkvæmdastjóri flokksins í Suður-Dakóta og vann eftir það við að endurskipuleggja flokkinn til að bæta gengi hans í fylkiskosningum. Árið 1956 bauð McGovern sig fram á fulltrúadeild Bandaríkjaþings og sigraði sitjandi þingmann Repúblikana. Á þinginu sat McGovern í atvinnu- og menntamálanefnd og lagði þar áherslu á endurbætur á menntakerfinu og aðstoð við bandaríska bændur.
Árið 1960 bauð McGovern sig fram á öldungadeild Bandaríkjaþings en náði ekki kjöri. Í kosningabaráttu sinni talaði McGovern fyrir afvopnun, fyrir viðurkenningu á aðild Alþýðulýðveldisins Kína að Sameinuðu þjóðunum og afléttingu á kynþáttaaðskilnaði í Bandaríkjunum. Andstæðingar McGoverns úr röðum Repúblikana vændu hann um að vera kommúnisti og um að hyggjast flytja fjölda blökkumanna frá suðurríkjunum til Suður-Dakóta. Jafnframt kom það McGovern í koll að hann studdi framboð Johns F. Kennedy í forsetakosningunum sem fóru fram samhliða þingkosningunum, en íbúar Suður-Dakóta voru flestir fylgjandi Richard Nixon. McGovern lét því af þingstörfum í byrjun ársins 1961 en þegar Kennedy varð forseti Bandaríkjanna réð hann McGovern, sem hafði talað fyrir því á þingi að Bandaríkin deildu umframmatarbirgðum sínum með hungruðum löndum, til að fara fyrir Food for Peace-áætluninni. Áætlunin gekk út á matvælaaðstoð við þróunarlönd og þótti McGovern standa sig vel við stjórn hennar.
McGovern bauð sig aftur fram á öldungadeildina árið 1962 og vann í þetta sinn nauman sigur. Aðeins nokkur hundruð atkvæði skildu að McGovern og keppinaut hans úr Repúblikanaflokknum og McGovern varð þannig fyrsti öldungaþingmaður Demókrata fyrir Suður-Dakóta í rúman aldarfjórðung. Þegar McGovern tók sæti sitt á þinginu varð hann hávær gagnrýnandi Víetnamstríðsins og framgangs Bandaríkjanna í því, sem hann kallaði „tilraun til þjóðarmorðs“.
Á öldungadeildinni varð McGovern návinur Roberts F. Kennedy, sem var myrtur árið 1968 á meðan hann keppti í prófkjöri Demókrataflokksins fyrir forsetakosningarnar það ár. Ráðgjafar Kennedy fengu McGovern til að gerast frambjóðandi í hans stað en þá voru aðeins átján dagar eftir af kosningabaráttunni. Að endingu var Hubert Humphrey valinn forsetaframbjóðandi Demókrata en hann tapaði fyrir Richard Nixon í kosningunum í nóvember 1968.
Forsetakosningarnar 1972
McGovern gaf aftur kost á sér í forvali Demókrata fyrir forsetakosningarnar 1972. Honum var í fyrstu ekki spáð góðu gengi í forvalinu en honum tókst að vinna sér sterkt grasrótarfylgi meðal frjálslyndra og vinstrisinnaðra Demókrata. McGovern lofaði róttækum efnahagsumbótum, meðal annars skattahækkunum á hina efnameiri, árlegum borgaralaunum til allra Bandaríkjamanna og fjárstyrkjum til fátækra fjölskyldna. McGovern vann að endingu útnefningu flokksins á landsþingi Demókrata þrátt fyrir umtalsverða andstöðu flokksforystunnar. Útnefning hans þótti boða kynslóðaskipti og sveiflu í átt að róttækni og framfarastefnu innan flokksins.
Eitt helsta baráttumál McGoverns í baráttunni gegn Nixon var að flýkka brottflutningi bandarískra hermanna frá Víetnam. Nixon hafði lofað því við forsetakjör sitt að binda enda á Víetnamstríðið og hafði fækkað hermönnum í landinu talsvert, en stríðinu var enn ekki lokið. McGovern sakaði Nixon um að hafa í reynd framlengt Víetnamstríðið um fjögur ár, fórnað bandarískum lífum og fjármunum og framið stríðsglæpi í því eina skyni að halda lífi í einræðisstjórn Nguyễn Văn Thiệu í Suður-Víetnam.
McGovern valdi öldungadeildarþingmanninn Thomas Eagleton frá Missouri sem varaforsetaefni sitt í kosningunum. Valið á varaforsetaefninu varð hins vegar mjög umdeilt þegar upplýst var að Eagleton hafði nokkrum sinnum látið vista sig inn á hæli og gengist undir rafmagnsmeðferðir vegna þunglyndis. Gagnrýnendur McGoverns töldu hann ekki hafa ígrundað val sitt vel og gáfu í skyn að Eagleton myndi ekki vera fær um að gegna starfi Bandaríkjaforseta ef McGovern næði kjöri og létist síðan í embætti. Í fyrstu kom McGovern Eagleton til varnar og sagðist standa „þúsund prósent“ með honum. Að endingu lét McGovern hins vegar undan þrýstingi flokksforystunnar og fékk Eagleton til að draga framboð sitt til baka. Þessi viðsnúningur eftir afdráttarlausar fyrri yfirlýsingar hans varð McGovern til verulegrar háðungar. Í stað Eagletons valdi McGovern Sargent Shriver, sem var sendiherra Bandaríkjanna í Frakklandi og mágur Kennedy-bræðranna, sem varaforsetaefni.
Nixon hafði afgerandi forskot á McGovern í skoðanakönnunum mestalla kosningabaráttuna. McGovern gagnrýndi forsetann án afláts fyrir framgöngu Bandaríkjahers í Víetnam en Nixon forðaðist að mestu að svara honum og stillti sjálfum sér upp sem ópólitískum landsföður. Í kosningunum í nóvember 1972 galt McGovern sögulegt afhroð gegn Nixon og hlaut aðeins sautján kjörmenn á móti 520. Þetta var einn versti kosningaósigur í sögu Bandaríkjanna. Nixon varð hins vegar að segja af sér tveimur árum síðar vegna Watergate-málsins.
Seinni æviár
thumb|right|George McGovern flytur ræðu á forsetabókasafni Richards Nixon árið 2009. McGovern tapaði endurkjöri á öldungadeildina árið 1980 og lét af þingmennsku í byrjun næsta árs. Hann gaf kost á sér í forvali Demókrata fyrir forsetakosningarnar 1984 en dró sig til hlés eftir að hann lenti í þriðja sæti í forvalinu í Massachusetts, sem var eina fylkið sem McGovern hafði unnið í kosningunum 1972. Hann vann síðar sem gestaprófessor við ýmsa háskóla og vann um skeið sem sendiherra Sameinuðu þjóðanna í Róm. McGovern lést árið 2012.
Einkahagir
Eiginkona McGoverns frá árinu 1943 var Eleanor Stegeberg, sem hann kynntist í rökræðufélagi í háskóla. Þau gengu í hjónaband árið 1943 og eignuðust fimm börn saman. Hjónaband þeirra entist þar til Eleanor lést árið 2007. Dóttir þeirra, Terry McGovern, þjáðist af áfengissýki og lést árið 1994 þegar hún missti meðvitund í snjóskafli í Wisconsin.
Æskulýðsfylkingin
Æskulýðsfylkingin - samband ungra sósíalista var félag ungra stuðningsmanna Sameiningarflokks alþýðu - Sósíalistaflokksins sem var stofnað á löngu stofnþingi í byrjun nóvember 1938 skömmu eftir stofnun flokksins. Samtökin höfðu sig lengst af lítið í frammi.
Upp úr miðjum 7. áratugnum breyttust samtökin mjög og urðu samastaður róttæklinga af ýmsu tagi. Árið 1970 slitu samtökin endanlega öllu sambandi við arftaka Sósíalistaflokksins, Alþýðubandalagið. Nafninu var breytt í Fylkingin - baráttusamtök sósíalista og samtökin þar með orðin stjórnmálaflokkur. Eftir harðar innri deilur gengu trotskíistar með sigur innan samtakana og sóttu um aðild að Fjórða alþjóðasambandinu (alþjóðasambandi trotskíista) árið 1976 og skiptu samtökin þá um nafn og voru nefnd Fylking baráttusinnaðra kommúnista. Árið 1984 var ákveðið að Fykingarfélagar gengi í Alþýðubandalagið en störfuðu einnig áfram í sér samtökum. Ári seinna, 1985, var enn skipt um nafn og hétu þá samtökin Baráttusamtök sósíalista en umsvif samtakanna fór hraðdvínandi eftir þetta.
Málgagn Æskulýðsfylkingarinnar og eftirfylgjandi samtaka var tímaritið Neisti.
Hoya wayetii
Hoya wayetii er fjölær jurt í vaxblómaættkvísl. Henni var lýst af D. Kloppenburg. Útbreiðslan er í Filippseyjum.
Empólí
thumb|right|Framhliðin á kirkjunni Collegiata di San Andrea. Empólí er 47.904 manna (31. des 2013) bær í Toskana á Ítalíu (31. esember 2012). Hann stendur á flóðsléttu fljótsins Arnó um 30 km suðvestan við Flórens. Bærinn er þekkt fyrir landbúnað sem stundaður er á frjósamri sléttunni umhverfis hann. Empólí varð hluti af sveitarfélaginu Flórens árið 1189.
Knattspyrnulið bæjarins, Empoli F.C., leikur nú í ítölsku A-deildinni.
Helín
thumb|Helín leysir Helín eða helíum (frá gríska orðinu ἥλιος helios sem þýðir „Sólin“) er frumefni með efnatáknið He og er númer tvö í lotukerfinu. Það er litlaus, lyktarlaus, bragðlaus, skaðlaus og óvirk eðallofttegund.
Suðu- og bræðslumark þess er það lægsta á meðal frumefnanna. Að undanskildum öfgakenndum aðstæðum, er það aðeins til í gasformi. Það er næstalgengasta frumefnið í alheiminum, en á Jörðinni finnast stórar birgðir af því eingöngu í jarðgasi. Það er notað við lághitafræði, í djúpsjávaröndunartækjum, til að blása upp blöðrur og sem hlífðargas í margvíslegum tilgangi.
Loðvík 18.
Loðvík 18. (17. nóvember 1755 – 16. september 1824) eða Louis Stanislas Xavier de France var konungur Frakklands frá 1814-1824, að frátöldum hundrað dögum Napóleons Bónaparte 1815.
Foreldrar Loðvíks voru Loðvík ríkisarfi Frakklands og María Josepha af Saxlandi. Afi hans var Loðvík 15. Þegar hann fæddist var hann fjórði í erfðaröðinni á eftir föður sínum og tveimur eldri bræðrum. Elsti bróðirinn dó níu ára að aldri en sá næstelsti, Louis Auguste, varð konungur þegar Loðvík 15. dó og nefndist þá Loðvík 16.
Loðvík flúði ásamt konu sinni til Niðurlanda 1791 og dvaldist í útlegð til 1814. Bróðir hans, Loðvík 16., var tekinn af lífi 1793 og bróðursonurinn, Loðvík 17., dó vorið 1795. Þá hafði franska konungdæmið raunar verið lagt niður en Loðvík lýsti sig þó konung og tók sér nafnið Loðvík 18. Á næstu tveimur áratugum dvaldi hann víða í Evrópu, meðal annars í Veróna, Kúrlandi (Lettlandi), Varsjá og Englandi.
Napóleon afsalaði sér völdum í apríl 1814 og Loðvík 18. sneri aftur sem konungur. Napóleon fór í útlegð til Elbu en sneru aftur 1815 í hundrað daga og Loðvík flúði aftur til Niðurlanda. Eftir ósigur Napóleons við Waterloo sneri hann svo aftur og settist á konungsstól. Frakklandi var sett ný stjórnarskrá árið 1814 og þar var dregið verulega úr völdum konungsins. Konungsstjórnin var þingbundin en kosningaréttur afar takmarkaður. Loðvík, sem var fremur frjálslyndur í skoðunum, að minnsta kosti miðað við arftaka sinn, reyndi fyrst í stað að taka virkan þátt í stjórn landsins en eftir hundrað dagana dró verulega úr afskiptun hans.
Loðvík var greindur og ágætlega menntaður, mjög bókhneigður og sat löngum við lestur marga klukkutíma á dag. Hann var hins vegar lítið fyrir hreyfingu og útiveru en var mikill matmaður og varð snemma mjög feitur. Á efri árum var hann illa haldinn af gigt og átti oft erfitt með gang. Hann kvæntist Marie Josephine prinsessu af Savoy 14. maí 1771 og var þá aðeins 15 ára. Hún var tveimur árum eldri og var sögð ófríð, óhefluð, óþrifin og leiðinleg; hvað sem til er í því var hjónabandið ekki hamingjusamt og munu þau ekki hafa haft samræði fyrstu árin. Hún varð þó tvisvar barnshafandi en missti fóstur í bæði skiptin og eignuðust þau enga erfingja. Marie Josephine fylgdi manni sínum í útlegð en dvaldist í Þýskalandi. Hún var þó með honum í Englandi frá 1808 og dó þar 13. nóvember 1810.
Beryllín
Beryllín eða beryllíum  (úr grísku: βήρυλλος; „beryll“ ) er frumefni með efnatáknið Be og sætistöluna 4 í lotukerfinu. Það er eitrað og tvígilt frumefni. Beryllín er stálgrár, sterkur, léttur en þó stökkur jarðalkalímálmur, sem er aðallega notaður sem hersluefni í málmblöndur. Í náttúrunni finnst beryllín í efnasamböndum í steindum á borð við beryl (akvamarín, smaragður) og krýsóberyl.
Beryllín er fremur sjaldgæft efni þar sem það verður ekki til við hefðbundna sólstjörnukjarnamyndun heldur aðeins í Miklahvell i og síðar vegna áhrifa geimgeisla á geimryk. Efnið nýtist ekki neinum lífverum svo vitað sé. Beryllínryk tærir lífræna vefi og getur valdið lífshættulegu ofnæmi í lungum, beryllíneitrun.
Einkenni
Beryllín hefur hæsta bræðslumark allra léttra málma. Það er einstaklega stíft (um helmingi stífara en stál). Það hefur mikla hljóð- og hitaleiðni og er besti hitaleiðarinn af málmum miðað við þyngd.
Beryllín oxast ekki greiðlega í lofti við staðalhita og staðalþrýsting.
Notkun
Vegna þess hve röntgengeislar fara auðveldlega í gegnum beryllín eru hreinar beryllínflögur gjarnan notaðar í geislaglugga í röntgenlömpum.
Vegna þess hve það er stíft, létt og með hátt bræðslumark er beryllín notað í hluta geimfara og eldflauga.
Botnstjörn
Botnstjörn er vatn við enda Ásbyrgis. Við hamfarahlaupin í Jökulsá á Fjöllum myndaðist hylur innst í ásbyrgi og þar er Botnstjörn nú. Tjörnin er árviss varpstaður rauðhöfðaandarinnar og vestan við hana er fýlavarp.
Ari Trausti Guðmundsson
thumb|Ari Trausti Guðmundsson Ari Trausti Guðmundsson (f. 3. desember 1948) er íslenskur jarðfræðingur, rithöfundur og fjölmiðlamaður. Hann lauk stúdentsprófi frá Menntaskólanum í Reykjavík 1968 og prófi í forspjallsvísindum frá Háskóla íslands 1972. Ari Trausti stundaði síðan nám við Óslóarháskóla og tók Cand.mag. í jarðeðlisfræði 1973 og stundaði síðar viðbótarnám í jarðvísindum við Háskóla Íslands 1983 til 1984. Hann vann m.a. við rannsóknarstörf, blaðamennsku. kennslu, leiðsögn og ferðaþjónustu til 1987. Eftir það hefur hann verið sjálfstætt starfandi og t.d. sinnt ýmis konar faglegri ráðgjöf, fyrirlestrum, ferðaþjónustu, kynningu á vísindum, fjölbreyttum ritstörfum og dagskrárgerð fyrir sjónvarp og útvarp.
Ari Trausti hefur skrifað fjölda bóka um náttúru Íslands, jarðfræði, eldfjallafræði, stjörnufræði, umhverfisvernd, ferðaslóðir og fjallamennsku, samtals hafa yfir 40 titlar komið út á íslensku, ensku, ítölsku og frönsku. Hann er einnig þekktur sem dagskrárgerðarmaður í útvarpi og sjónvarpi, m.a. fyrir margar heimildarmyndir og þáttaraðir sem hann hefur staðið að.
Auk fræðirita og ferðabóka hefur Ari Trausti gefið út smásagnasöfn, ljóðabækur og skáldsögur, alls 11 skáldverk. Hann gaf út fyrsta smásagnasafn sitt 2002, sem hét Vegalínur, fyrir það hlaut hann Bókmenntaverðlaun Halldórs Laxness. Ari Trausti hefur hlotið nokkrar viðurkenningar, auk fyrrgreindra verðlauna, svo sem viðurkenningu frá Bókasafnssjóði fyrir fræðirit, tilnefningu til Íslensku bókmenntaverðlaunanna (2001) og umhverfisverðlauna Norðurlandaráðs, hlaut verðlaun Rannís fyrir kynningu á vísindum til almennings (2008) og einnig Landgræðsluverðlaunin 2015. Hann varð handhafi riddarakross Fálkaorðunnar 2022 fyrir störf á sviði vísinda og þekkingarmiðlunar.
Ari Trausti hefur stundað ferðalög, útivist og fjallamennsku í rúma fjóra áratugi, bæði hér heima og víða um veröld. Meðal annars hefur hann leitt íslenska ferðahópa til Mongólíu, Suðurskautslandsins, Nýja-Sjálands og Ekvador. Hann hefur farið mjög víða um norðurslóðir, á Suðurskautslandið og til tuga landa í Evrópu, Asíu og Suður-Ameríku og víðar í leit að fjöllum til að klífa og farið á há fjöll í Ölpunum, Rússlandi, Pakistan, Bólivíu, Ekvador, Tíbet, Xinjang og Tansaníu og flugleiðis á Norðurpólinn. Hann hefur samið handbók í fjallamennsku (ásamt Magnúsi Tuma Guðmundssyni; Fjallamennska) og gönguleiðabók um fjöll og jökla (með Pétri Þorleifssyni; Íslensk fjöll) og bók á ensku um svipað efni (Summit).
Hér fer á eftir yfirlit yfir bækur, bókarkafla, sjónvarpsefni, sýningar og fleira sem Ari Trausti hef komið að með ýmsum hætti en þó langmest sem höfundur texta, handrits og myndefnis. Innlendra og erlendra útvarpsþátta, blaða- og tímaritsgreina er ekki getið. Yfirlitið er ekki heildstætt og sennilega heldur ekki villulaust.
Árið 2016 var Ari kosinn á þing fyrir Vinstri Græna í Suðurkjördæmi. Hann hefur setið sex þing en gaf ekki kost á sæti framarlega á kjörlista í þingkosningum 2021 heldur skipaði aftasta sætið. Meðal annarra starfa á Alþingi var hann varaformaður umhverfis- og samgöngunefndar, fulltrúi VG í utanríkismálanefnd, formaður Þingvallanefndar og formaður þingmannanefndar um norðurslóðir.
Þátttaka í gerð fræðslusýninga
BGB merkir samvinnu við Björn G. Björnsson, G við Gagarín, ÞSÞ Þórunni S. Þorgrímsdóttur og ÁPJ Árna Páli Jóhannssyni
Íslensk kjötsúpa
thumb|Kjötsúpa Íslensk kjötsúpa eða bara kjötsúpa er matarmikil súpa úr lambakjöti og grænmeti. Algengast er að í súpunni séu kartöflur, gulrófur, gulrætur og hvítkál en aðrar grænmetistegundir eru einnig notaðar, svo sem laukur og blaðlaukur, og hún er bragðbætt með þurrkuðum súpujurtum og stundum kjötkrafti. Oft eru notuð grjón í súpuna, svo sem hrísgrjón, hafragrjón eða bygggrjón.
Fyrr á öldum var kindakjöt sem borðað var nýtt oftast soðið í súpu sem gjarna var bragðbætt með mjólkursýru. Þá var ekkert grænmeti í súpunni en oftast eitthvert kornmeti, framan af yfirleitt bygg en þegar hafragrjón og hrísgrjón fóru að flytjast til landsins voru þau einnig notuð. Sumstaðar var dálítið af súru skyri sett út í súpuna. Innfluttar súpujurtablöndur komu svo til sögunnar seint á 19. öld og um svipað leyti var farið að nota grænmeti í súpuna, einkum kartöflur og rófur.
Nýtt lamba- og kindakjöt var ekki eina kjötið sem notað var í súpu. Saltkjöt var oft notað og stundum nauta- og kálfakjöt, svo og hrossakjöt. Yfirleitt er notað kjöt af bóg, framhrygg eða bringu, sagað í fremur stóra bita (súpukjöt).
Kjötsúpa var oft sunnudags- eða veislumatur og stundum jólamatur en nú er hún fremur hversdagsmatur og jafnvel hægt að fá pakkasúpu frá Toro sem kallast Íslensk kjötsúpa. Mörgum finnst súpan vera gott dæmi um hefðbundna íslenska matargerð og þegar Íslendingar erlendis eiga að kynna íslenska matargerð fyrir útlendingum elda þeir oft kjötsúpu.
Svipaðar súpur eru þó þekktar víðar, einkum þar sem svipaðar grænmetistegundir eru ræktaðar og sauðfjárrækt er algeng, svo sem í Noregi og Skotlandi og má nefna súpuna Scotch broth sem dæmi.
Murinae
Undirættinni Murinae tilheyra a.m.k 519 tegundir músa og rotta. Þessi undirætt er stærri en allar ættir spendýra fyrir utan Cricetidea og músaætt (meridea). Hún er einnig stærri en allir ættbálkar spendýra fyrir utan leðurblökur og nagdýr.
Englareynir
Englareynir (Sorbus anglica),, er runni eða tré af rósaætt. Það finnst sjaldan í Írlandi og Bretlandi, en heildarfjöldi breskra trjáa er talinn vera 600 einstaklingar. Hann er talinn vera kominn af alpareyni (Sorbus mougeotii).
Lýsing
Hann verður meðalstór runni eða lítið tré, með heilum, tenntum blöðum, gljáandi grænum að ofan og gráloðin að neðan. Líkist yfirleitt mjög alpareyni.
Geitungar
Geitungar eru félagsskordýr. Þeir byggja bú úr pappírskvoðu sem þeir fá með því að naga timbur. Í hverju geitungabúi er ein drottning og mörg hundruð vinnugeitungar. Drottningin verpir eggjum í sérstök hólf. Úr eggjunum þroskast lirfur sem síðan verða að púpum. Úr púpunum skríða aðeins vinnugeitungar yfir sumartímann. Vinnugeitungar annast lirfur og viðhalda búinu. Á haustin verða til nýjar drottningar sem lifa af veturinn.
Hafnarstræti 107 b (Akureyri)
Hafnarstræti 107 b, einnig þekkt sem Ingimarshús, er eitt af tveim húsum sem stóðu í Skátagili, hitt var rifið. Samkvæmt einni tillögu í Akureyri í Öndvegi fær það að standa lengur. Ingimarshús var reist árið 1906 sem gripahús og er steinsteypt. Ingimar Jónsson söðlasmiður og bólstrari byggð það upp á grunni gripahússins á árunum 1910 og 1920 sem verkstæði og heimili. Konráð Jóhannsson gullsmiður var einnig með vinnustofu í húsinu.
Árið 2002 var hljómsveitin Hvanndalsbræður stofnuð í húsinu af þeim Rögnvaldi Braga Rögnvaldssyni, Val Frey Halldórssyni og Sumarliða Helgasyni.
Árið 2010 opnaði kaffihúsið Kaffi Ilmur í húsinu eftir breytingar
Tungumálatorg
Tungumálatorg er vefur með ýmsu opnu menntaefni.
Verkefnið var fyrst skilgreint í menntamálaráðuneytinu árið2008 og hlaut það vilyrði fyrir styrkveitingu sem veitt var á grundvelli stefnu ríkisstjórnarinnar um upplýsingasamfélagið 2008-2012. En það var ekki fyrr en árið 2010 sem vefuppsetning hófst og varð þá sýnilegur á netinu. Tungumálatorgið er opinn vettvangur og er hann öllum að kostnaðarlausu. Á vefnum er að finna ýmis skonar verkefni fyrir fólk á öllum aldri. Hægt er að ná sér í upplýsingar um hin ýmsu tungumál og hvernig er best að fræða, leiðbeina og meta árangur nemenda. Kennarar geta sent inn upplýsingar eða hugmyndir af nýju efni og miðlað þannig áfram. Á síðunni eru tenglar sem leiða fólk áfram eftir því hvar áhugi þeirra liggur.
Hoya sororia
Hoya sororia er fjölær jurt í vaxblómaættkvísl. Útbreiðslan er á Bismark-eyjaklasanum austan við Nýju-Gíneu.
Jón Finnbogason
Jón Finnbogason (d. 1546) var prestur í Múla í Aðaldal en varð príor í Möðruvallaklaustri 1524 og gegndi því embætti til dauðadags. Hann var síðasti príor klaustursins því eftirmaður hans hafði enn ekki verið skipaður þegar siðaskiptin urðu.
Jón var prestur í Múla 1481-1524 og var einn helsti klerkur norðanlands og kemur við ýmis skjöl. Hann var einnig officialis 1522 og dæmdi þá í málum Jóns Arasonar biskupsefnis og Helga Höskuldssonar ábóta á Þingeyrum. Hann varð svo príor á Möðruvöllum 1524 en Sigurður Jónsson príor hafði látist 1521. Sigurður sonur Jóns, sem kallaður var príorsson, var klausturhaldari á Möðruvöllum.
Fylgikona Jóns hét Rannveig Jónsdóttir. Synir þeirra, auk Sigurðar klausturhaldara, voru þeir Arngrímur Jónsson sýslumaður í Vaðlaþingi og síðar bóndi á Gunnsteinsstöðum í Langadal og Torfi prestur í Saurbæ. Með annarri konu átti Jón soninn Erlend, bónda og lögréttumann á Æsustöðum í Langadal.
Eftir að Jón dó 1546 var enginn príor á Möðruvöllum en en Jón Arason setti séra Björn Gíslason, kirkjuprest á Hólum og Hólaráðsmann, til að stýra klaustrinu. Stóð það fyrirkomulag til siðaskipta en eftir það, þegar klausturjarðirnar 67 komust í eigu konungs, tók Björn þær á leigu og var umboðsmaður 1554-1560. Kona hans var Málfríður milda Torfadóttir, sonardóttir Jóns príors.
Laxasetur Íslands
Hugmynd að stofnun setursins kom fyrst upp árið 2008 þegar Alva Kristín Kristínardóttir vann að viðskiptaáætlun og fékk til þess styrk frá Atvinnumálum kvenna og Vaxtasamningi Norðurlands Vestra. Verkefnið fór þó ekki í vinnslu fyrr en árið 2011 þegar hvatamennirnir Valgarður Hilmarsson og Jón Aðalsteinn Snæbjörnsson tóku upp þráðinn. Þeir fóru og fengu til liðs við sig menningarmiðlarana Kristínu Arnþórsdóttur og Þuríði Helgu Jónsdóttur sem unnu tillögur að sýningum fyrir setrið. Einnig leituðu þeir eftir stuðningi frá veiðifélögum, laxveiðiáa og stofnunum tengdum starfseminni og í framhaldi af því sóttu þeir um styrki.
Þann 23. júní 2011 var stofnfundur Laxasetursins haldin þar sem 21 aðili, einstaklingar og fyrirtæki, skráðu sig fyrir hlutum í félaginu. Einnig var kosin stjórn fyrir félagið. Árið 2015 tilkynnti félagið að hætt yrði rekstri sýningar á Blönduósi þar sem fjármögnun hefði ekki gengið sem skyldi.
Heimildir
Heimasíða Laxaseturs Íslands
Hvolflaukur
Hvolflaukur (fræðiheiti: Allium cernuum) er fjölær laukplanta sem vex í þurru skóglendi, klettum og sléttum. Hann vex í Bandaríkjunum, Kanada og Mexíkó, þar á meðal í Appalachiafjöll frá Alabama til New York, Great Lakes Region, Ohio og Tennessee árdölum, Ozarks í Arkansas og Missouri, og Klettafjöllum og Cascade fjöllum í vestur-bandaríkjunum, frá Mexíkó til Washington ríkis. Hann hefur ekki fundist í California, Nevada, Florida, Louisiana, Mississippi, New Jersey, Delaware, New England, eða mestöllum Sléttunum miklu. Í Kanada, vex hann frá Ontario til British Columbia.
Lýsing
Allium cernuum er með beran, grannan keilulaga lauk sem mjókkar í nokkur kjallaga , graslík blöð, 2 til 4mm breið.
Hver fullþroska laukur er með stakan blómstrandi blómstöngul, sem endar í lútandi blómskipun með hvítum eða bleikum blómum. Blómin koma í júlí eða ágúst (júní-júlí á Íslandi). Þau eru bjöllulaga, um 5 mm í þvermál, bleik eða hvít með gulum frjókornum og gulum fræflum. Þessi tegund myndar ekki æxlilauka í blómskipuninni.
Blek
thumb|250px|Ýmsar blektegundir frá [[Þýskalandi.]]
Blek er vökvi sem inniheldur ýmis litarefni og er notað til að lita yfirborð til að framleiða mynd, texta eða hönnun. Það er notað til að draga eða skrifa með penna, bursta eða fjöður. Þykkari blek eru notuð í leturprentun og steinprentun.
Blek er flókin blanda sem getur innihaldið leysiefni, litarefni, trjákvoður, smurolíur, yfirborðsvirkt efni og önnur efni. Innihaldið ber margvíslegan tilgang og getur haft áhrif á útlit bleksins þegar það er þurrt.
Northrop N-3PB
thumb|right|Northrop N-3PB Northrop N-3PB („Patrol Bomber“) var sjóflugvél frá fyrirtækinu Northrop til notkunar í hernaði. Eini kaupandinn nokkurn tíma var Flugfélag Konunglega norska sjóhersins sem pantaði 24 slíkar vélar 12. mars 1940. Þær áttu að koma í stað úreltra Farman MF.11-tvívængja. Vélin var eins hreyfils lágvængja með 14,91m vænghaf, tvö stór flotholt og þriggja manna áhöfn. Hún var 2,8 tonn að þyngd. Hreyfillinn var 1200 hestafla loftkældur Wright Cyclone stjörnuhreyfill. Hún var búin sex vélbyssum og gat borið eitt 2000 punda tundurskeyti eða sömu þyngd af sprengjum.
Áður en sendingin var afhent gerðu Þjóðverjar innrás í Noreg. Vélarnar voru því þess í stað afhentar Flugfélagi sjóhersins sem starfaði sem útlagadeild innan Konunglega breska flughersins á Íslandi. Þaðan var vélunum flogið til fylgdar skipalestum og í kafbátaeftirlitsferðir allt stríðið.
Eftir stríð voru einungis tvær vélar heilar af hinum upprunalegu 24 og var þeim báðum flogið til Noregs en á 6. áratugnum voru þær settar í brotajárn. Ekkert eintak var því til fyrr en flak einnar slíkrar vélar fannst 11. ágúst 1979 í Þjórsá. Flakið var sent til Kaliforníu þar sem það var gert upp og síðan til Noregs þar sem hægt er að sjá vélina á Flugsafni norska hersins í Gardermoen. 27. ágúst 2002 fannst annað heillegt flak slíkrar vélar á 8m dýpi í Skerjafirði. Fornleifavernd ríkisins ákvað að friðlýsa flakið og gildir köfunarbann í 20 metra radíus út frá því.
Erlendur Halldórsson
Jón skalli Eiríksson gerði skrá yfir lausafé Hólakirkju árið 1374 og var Erlendur príor á Möðruvöllum þar við. Annars kemur hann lítið við skjöl og er fátt um hann vitað. Hann var ekki mörg ár í embætti því hann er talinn hafa dáið 1378 eða 1379. Arftaki hans var Snorri príor.
Hermann Stefánsson
Hermann Stefánsson er íslenskur rithöfundur.
Tenglar
Bokmenntir.is
Acer pictum
Acer pictum er lauftré af ættkvísl hlyna (Acer) sem er útbreitt í Kína, Kóreuskaga, Japan, Mongolíu og austast í Rússlandi. Hann getur orðið allt að 25 m hár.
Hermann Stefánsson
Tenglar
Algleymi bók mánaðarins
Marcelinho Carioca
Marcelinho Carioca (fæddur 31. desember 1971) er brasilískur fyrrverandi knattspyrnumaður. Hann spilaði 3 leiki og skoraði 2 mörk með landsliðinu.
Araucaria goroensis
Araucaria goroensis er nýlega uppgötvuð tegund af barrtrjám sem vex í Nýju-Kaledóníu. Það verður um 30 m hátt.
Eugénie de Montijo
Eugénie réð Frakklandi sem ríkisstjóri í nafni eiginmanns síns í stuttan tíma á meðan fransk-prússneska stríðið stóð yfir árið 1870. Hún er því síðasta konan sem hefur ríkt yfir Frakklandi með valdi þjóðhöfðingja.
Æviágrip
Eugénie fæddist til spænskrar aðalsfjölskyldu í Grenada á Spáni árið 1826. Faðir hennar, don Cipriano de Palafox y Portocarrero, hafði gengið til liðs við innrásarher Frakka á Íberíuskaga í Napóleonsstyrjöldunum. Móðir hennar, María Manuela Kirkpatrick de Closbourn, var hálf-skosk og var dóttir sendiherra Bandaríkjanna til Malaga. María flúði með dætur sínar til Frakklands árið 1834 vegna Karlistastríðanna á Spáni. Í Frakklandi réð hún franska rithöfundinn Stendhal til að gerast kennari Eugénie.
Eugénie kynntist Louis-Napoléon Bonaparte, forseta franska lýðveldisins, árið 1849. Bonaparte hreifst af Eugénie og eyddi næstu tveimur árunum í að stíga í væng við hana. Eftir að hann tók sér keisaratign sem Napóleon 3. árið 1852 vonuðust margir stuðningsmenn hans til þess að hann myndi kvænast inn í ríkjandi konungsfjölskyldu annars Evrópuríkis en svo fór að þau Eugénie gengu í hjónaband þann 22. janúar næsta ár. Þau Napóleon eignuðust einn son, Napoléon Eugène Louis Jean Joseph Bonaparte, árið 1856.
Eugénie naut nokkurra pólitískra áhrifa sem keisaraynja og hvatti meðal annars til hernaðaríhlutunar Frakka í Mexíkó til þess að hægt yrði að stofna kaþólskt keisaradæmi þar.
Þegar fransk-prússneska stríðið braust út árið 1870 varð Eugénie eftir sem ríkisstjóri í París á meðan eiginmaður hennar og sonur héldu til atlögu gegn Þjóðverjum. Hún útnefndi nýja ríkisstjórn undir forsæti Charles Cousin-Montauban á meðan maður hennar var í burtu. Eftir nokkra franska hernaðarósigra íhugaði Napóleon að yfirgefa her sinn og snúa aftur til Parísar en Eugénie réð honum frá því og sagði honum að bylting myndi brjótast út ef keisarinn yfirgæfi hermenn sína. Þjóðverjar handsömuðu Napóleon 3. eftir ósigur Frakka í orrustunni við Sedan og í kjölfarið lýstu Frakkar yfir endalokum keisaraveldisins og stofnun nýs fransks lýðveldis.
Eugénie flutti ásamt eiginmanni sínum og syni í útlegð til Englands, þar sem Napóleon lést árið 1873. Sonur þeirra lést sömuleiðis árið 1879 í hernaði Breta gegn Súlúmönnum.
Þegar fyrri heimsstyrjöldin braust út árið 1914 gaf Eugénie breska hernum gufuskipið sitt, Thistle. Hún styrkti einnig hernaðarsjúkrahús í styrjöldinni.
Lönd eftir landsframleiðslu (KMJ)
thumb|right|Heimskort þar sem löndin eru lituð eftir landsframleiðslu með kaupmáttarjöfnuði. Listi yfir lönd heimsins eftir vergri landsframleiðslu (KMJ) er listi yfir lönd sem Alþjóðagjaldeyrissjóðurinn, Heimsbankinn og CIA halda gögn um, eftir vergri landsframleiðslu sem er verðgildi allrar framleiddrar vöru og þjónustu innan landsins tiltekið ár. Verðgildið í dölum er dregið af reiknuðum kaupmáttarjöfnuði og gildir fyrir árið 2020.
2. deild karla í knattspyrnu 1955
Keppni hófst í fyrsta skipti í '''2. deild karla í knattspyrnu árið 1955'''. Fjögur lið tóku þátt í þessu fyrsta móti í 2. deild, lið frá Akureyri (ÍBA), Ísafirði (ÍBÍ), Vestmannaeyjum (ÍBV) og Suðurnesjum (Reynir) en hið síðast nefnda var skipað leikmönnum úr Sandgerði og starfsmönnum Keflavíkurflugvallar.
ÍBA vann þetta fyrsta mót eftir úrslitaleik við Reyni, en leikið var í tveimur riðlum
Norðurriðill
Í Norðurlandsriðlinum léku lið ÍBA og ÍBÍ.
Suðurriðill
Í Suðurlandsriðlinum léku lið ÍBV og Reynis, en Reynisliðið var samsett af leikmönnum úr Sandgerði og af Keflavíkurflugvelli. Leikurinn var spilaður tvisvar, þar sem fyrri leikurinn endaði með 2-2 jafntefli.
Úrslitaleikur
Úrslitaleikurinn var leikinn hinn 23. ágúst 1955 á milli Suðurnesjaliðsins Reynis og ÍBA. Akureyringar unnu leiknin 2-1 með mörkum frá Ragnari Sigtryggssyni og Baldri Árnasyni, en Vilberg Árnason skoraði fyrir Suðurnesjamenn.
Frostastaðavatn
thumb|Frostaðavatn Frostastaðavatn er lón í Landmannafrétti. Það er umkringt af Dómdalshrauni að vestan, Námahrauni að sunnan og Frostaðahrauni að norðan. Stærð vatnsins er 2,6 km² og meðaldýpt þess er fimm metrar. Vatnið tengist tveimur hálendisleiðunum Fjallabaksleið nyrðri (F 208) og Landmannaleið (F 225). Vatnið er vinsæll veiðistaður.
Lönd eftir landsframleiðslu á mann
Hægt er að skoða tvenns konar lista:
Jói og risaferskjan (kvikmynd)
Jói og risaferskjan (enska: James and the Giant Peach) er bandarísk fantasí-ævintýra kvikmynd, sem Walt Disney Pictures frumsýndi þann 12. apríl 1996. Myndin byggir á samnefndri skáldsögu eftir Roald Dahl. Kvikmyndin var leikstýrð af Henry Selick. Framleiðandinn var Tim Burton. Handritshöfundar voru Steven Bloom, Karey Kirkpatrick og Jonathan Roberts. Tónlistin í myndinni er eftir Randy Newman.
Íslensk kjötsúpa (aðgreining)
Íslensk kjötsúpa getur átt við:
Landsbankadeild karla í knattspyrnu 2007
Landsbankadeild karla 2007 var 96. tímabilið sem að keppt var í knattspyrnu á Íslandi. KR, FH og Valur eru liðin sem talið var að myndu berjast um titilinn. HK keppti í Landsbankadeildinni í fyrsta sinn. Deildin var stækkuð eftir þetta tímabil frá 10 liðum í 12 lið, einungis eitt lið féll úr deildinni og þrjú lið komu upp úr 1. deild. Fyrsti leikur tímabilsins var 12. maí 2007 og sá síðasti 29. september 2007. Valur varð Íslandsmeistari í fyrsta skipti í 20 ár, og í 20. skipti samtals.
Staðan í deildinni
(Útskýringar: L = Leikir spilaðir, U = Leikir sigraðir, J = Leikir sem luku með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur)
<FONT color="red">1.</FONT> Einnig komast sigurvegarar VISA-bikarsins í keppni um Evrópubikarinn. Ef það lið er í eitthverju af efstu þrem sætunum fær 3. sætið þátttöku í Evrópubikarnum og 4. sætið fær þátttöku í Intertoto bikarnum.
<FONT color="red">2.</FONT>Aðeins eitt félag mun flytjast niður um deild á keppnistímabilinu 2007. Sjá nánar: hér
Spáin
Þrettán knattspyrnuáhugamenn hafa spáð í spilin undanfarin ár og gefið út spá um hvernig lokastaða deildarinnar verði eftir tímabilið. Spámennirnir að þessu sinni eru: Atli Eðvaldsson, Ásmundur Arnarsson, Bjarni Jóhannsson, Gunnar Oddsson, Henry Birgir Gunnarsson, Hrafnkell Kristjánsson, Hörður Magnússon, Jörundur Áki Sveinsson, Logi Ólafsson, Luka Kostic, Pétur Pétursson,Víðir Sigurðsson, Þorlákur Árnason. Spáin gekk þannig fyrir sig að hver spáði í hvaða sæti hvert félag myndi vera í í lok tímabilsins. 1. sæti fær 10 stig frá hverjum, 2. sæti fær 9 stig frá hverjum o.s.frv. Hvert lið gat fengið mest 130 stig samtals. Spáin var gefin út á 10 dögum en á hverjum degi var gefið út nýtt sæti. Spáin gaf fyrst út 10. sæti þann 2. maí 2007, 9. sæti þann 3. maí 2007 o.s.frv. 1. sæti var gefið út 11. maí 2007.
FH er spáð 1. sæti í deildinni, fjórða árið í röð. FH hafa fengið aftur Auðunn Helgason og Sverri Garðars eftir meiðsli. Auk þess hafa Mattías Guðmundsson og bræðurnir Arnar og Bjarki Gunnlaugssynir gengi til liðs við þá svo búast má við góðu liði hjá FH þetta sumarið.
Fjölgun félaga
Samþykkt var á stjórnarfundi KSÍ þann 27. desember 2006 að leggja fram tilllögu á fjölgun félaga í Landsbankadeild karla og 2. deild karla úr 10 félögum í 12. Verði tillagan samþykkt verða 12 lið í efstu þremur deildum árið 2008. Á 61. ársþingi KSÍ 10. febrúar 2007 var tilllagan um fjölgunina samþykkt. Hún mun taka í gildi á næsta keppnistímabili.
Flutningur félaga á milli deilda eftir keppnistímabilið 2007 var þannig:
Meðalmörk í hverjum leik
Fjöldi marka: 269
Fjöldi leikja: 90
Meðalmörk í hverjum leik: 2,988
Þriðjungsverðlaunin
Þriðjungsverðlaunin eru veitt í hverjum þriðjungi Landsbankadeildarinnar. Fyrsti þriðjungur spannar 1.-6. umferð, annar 7.-12. umferða og sá þriðji 13. - 18. umferð.
Fyrsti þriðjungur
Besti leikmaður: Helgi Sigurðsson (Valur)
Besti þjálfari: Ólafur Jóhannesson (FH)
Besti dómari: Garðar Örn Hinriksson
Lið fyrsta þriðjungs
Varnarmenn: Barry Smith (Valur) – Atli Sveinn Þórarinsson (Valur) - Sverrir Garðarsson (FH) – Freyr Bjarnason (FH)
Miðjumenn: Matthías Guðmundsson (FH) - Baldur Sigurðsson (Keflavík) - Simun Samuelsen (Keflavík)
Kákasusreynir
Kákasusreynir (Sorbus armenica) er reynitegund.
Skammkrækill
Skammkrækill (fræðiheiti: Sagina procumbens) er jurt af arfaætt. Skammkrækil er að finna um allt nyrðra hvel jarðar og á svæðum í Suður-Ameríku. Stundum má finna hann í görðum og í brotnum gangstéttum.
Skeiðará
Skeiðará er um 30 km löng jökulá sem rennur úr Skeiðarárjökli á sunnanverðum Vatnajökli og kvíslast yfir Skeiðarársand út í sjó. Vegna stöðugrar bráðnunar íss í Grímsvötnum undir jöklinum eru jökulhlaup algeng í ánni (Skeiðarárhlaup).
Hoya waymaniae
Hoya waymaniae er fjölær jurt í vaxblómaættkvísl. Henni var lýst af Dale Kloppenburg. Útbreiðslan er í Malasíu (Borneó).
Bór
Bór (úr arabísku, لاعقشا buraq, eða persnesku, بورون burah, sem eru heiti á steindinni bóraxi) er frumefni með efnatáknið B og sætistöluna 5 í lotukerfinu. Bór er þrígilt frumefni, sem mikið finnst af í málmgrýtinu bóraxi og úlexíti. Til eru tveir fjölgervingar af bór; formlaus bór er brúnt duft en málmkenndur bór er svartur. Málmkenndur bór er mjög hart efni, í kringum 9,3 á Mohs kvarðanum, en slæmur leiðari við stofuhita. Hann finnst aldrei einn og sér í náttúrunni.
Bór er mikilvægt næringarefni fyrir jurtir sem geta orðið fyrir bórskorti í vissri tegund af jarðvegi. Of mikið magn bórs getur líka verið plöntum skaðlegt. Sem snefilefni hefur bór reynst vera forsenda heilsu í rottum og gert er ráð fyrir því að það gildi einnig um önnur spendýr þótt ekki sé vitað nákvæmlega hvaða hlutverki efnið gegnir.
Ull-Kisa
Ull-Kisa er norskt knattspyrnulið frá Jessheim. Heimavöllur félagsins heitir Uki Arena. Teitur Þórðarson þjálfaði liðið um nokkurra ára skeið.
Húsageitungur
thumb|right|Vespula germanica thumb|right|þrír deplar á höfði húsageitungs
Húsageitungur (fræðiheiti: Vespula germanica) er geitungategund sem finnst á norðurhveli jarðar og er upprunnin í Evrópu, Norður-Afríku og tempraða belti Asíu en hefur breiðst út á fleiri stöðum svo sem í Norður-Ameríku, Suður-Ameríku, Argentínu, Chile, Ástralíu og Nýja-Sjálandi. Talið er að húsageitungur hafi fyrst sest að á Íslandi á 8. áratug 20. aldar
Hóp
thumb|Hóp. Hóp er vatn á mörkum fyrrum Vestur og Austur-Húnavatnssýslna en nú Húnaþings og Húnabyggðar, 35 km suðvestur af Blönduósi. Það er misstórt og getur reikað frá 29 til 44 ferkílómetrum eftir því hve mikil sjór gengur inn í það. Mesta dýpt er 9 metrar.
Tenglar
Hóp - Fos.is